HU
2023.2.20.
Az Európai Unió Hivatalos Lapja
C 63/31
A Törvényszék 2022. december 14-i ítélete – PT Wilmar Bioenergi Indonesia és társai kontra Bizottság (T-111/20. sz. ügy) (1) [„Támogatások – Indonéziából származó biodízel behozatala – (EU) 2019/2092 végrehajtási rendelet – Végleges kiegyenlítő vám – Az (EU) 2016/1037 rendelet 3. cikkének 1.a) pontja – Pénzügyi támogatás – A 2016/1037 rendelet 3. cikkének 2. pontja – Előny – A 2016/1037 rendelet 7. cikke (1) bekezdésének a) pontja – A kiegyenlíthető támogatás összegszerűségének kiszámítása – A 2016/1037 rendelet 3. cikke 1.a) pontjának iv) alpontja és 3. cikkének 2. pontja – Valamely magánjogi szervezet pénzügyi támogatásnak minősülő feladat ellátásával való »megbízásában« vagy azok ellátására való »utasításában« megnyilvánuló cselekmény – A megfelelő nagyságú díjazásnál alacsonyabb összeg – Jövedelempótló- vagy ártámogató intézkedés – A 2016/1037 rendelet 28. cikkének (5) bekezdése – A rendelkezésre álló adatok felhasználása – A 2016/1037 3. cikkének 2. pontja és 6. cikkének d) pontja – Előny – A 2016/1037 rendelet 8. cikkének (8) bekezdése – Az uniós gazdasági ágazatot érintő jelentős mértékű kár bekövetkeztének lehetősége – A 2016/1037 rendelet 8. cikkének (5) és (6) bekezdése – Okozati összefüggés – A betudhatóságra vonatkozó elemzés – A be nem tudhatóságra vonatkozó elemzés”] (2023/C 63/37) Az eljárás nyelve: angol Felek Felperesek: PT Wilmar Bioenergi Indonesia (Medan, Indonézia), PT Wilmar Nabati Indonesia (Medan), PT Multi Nabati Sulawesi (Észak-Szulavézi, Indonézia) (képviselők: P. Vander Schueren és T. Martin-Brieu ügyvédek) Alperes: Európai Bizottság (képviselők: P. Kienapfel, G. Luengo és P.
Němečková meghatalmazottak) Az alperest támogató beavatkozó: European Biodiesel Board (EBB) (Brüsszel, Belgium) (képviselők: M.-S. Dibling és L.
Amiel ügyvédek)
Az ügy tárgya A felperesek az EUMSZ 263.
cikken alapuló keresetükkel az Indonéziából származó biodízel behozatalára vonatkozó végleges kiegyenlítő vám kivetéséről szóló, 2019. november 28-i (EU) 2019/2092 bizottsági végrehajtási rendeletnek (HL 2019.
L 317., 42. o.) az őket érintő részében való megsemmisítését kérik.
Az ítélet rendelkező része 1) A Törvényszék a keresetet elutasítja.
2) A Törvényszék a PT Wilmar Bioenergi Indonesia-t, a PT Wilmar Nabati Indonesia-t et PT Multi Nabati Sulawesit kötelezi a költségek viselésére.
(1)
HL C 129., 2020.4.20.
A Törvényszék 2022. december 14-i ítélete – Autoridad Portuaria de Bilbao kontra Bizottság (T-126/20. sz. ügy) (1) („Állami támogatások – Kikötői ágazat – Bizkaia tartomány kikötőinek javára Spanyolország által bevezetett társaságiadó-mentességi rendszer – A támogatást a belső piaccal összeegyeztethetetlennek nyilvánító határozat – Létező támogatás – Előny – Bizonyítási teher – Szelektív jelleg – A tagállamok közötti kereskedelem érintettsége – Versenytorzulás – Megfelelő intézkedések”) (2023/C 63/38) Az eljárás nyelve: spanyol Felek Felperes: Autoridad Portuaria de Bilbao (Bilbao, Spanyolország) (képviselők: D. Sarmiento Ramírez-Escudero és X.
Codina García-Andrade ügyvédek)